open-index/open-wikipedia-markdown huggingface dataset:
இ. பெரியசாமி

**திண்டுக்கல் ஐ. பெரியசாமி** எனப்படும் **ஐ. பெரியசாமி** (*I. Periyasamy*) என்பவர் ஒரு தமிழக அரசியல்வாதி மற்றும் தமிழகத்தில் 2006-2011-ஆம் ஆண்டு காலத்தில் நடந்த தி.மு.க. ஆட்சியில்  வருவாய்த்துறை மற்றும் வீட்டுவசதித்துறை அமைச்சராக இருந்தவர். 2021 மே 7 அன்று தமிழக கூட்டுறவுத் துறை அமைச்சராகப் பதவியேற்றார்.

## வாழ்க்கைக் குறிப்பு
இவர் தமிழகத்தின் வத்தலகுண்டுவில்  6 சனவரி 1953 அன்று பிறந்தவர். 
இவருக்கு இரண்டு மகன்கள். இவரது மூத்தமகன் இ.பெ. செந்தில் குமார் சேலத்தில் சட்டப்படிப்பை முடித்தவர், பழநி சட்ட மன்றத் தொகுதி உறுப்பினராகத் தனது அரசியல் வாழ்க்கையை தொடங்கியுள்ளார். இளைய மகன் இ.பெ. பிரபு , 27, இளம் தொழில் முனைவர் ஆவார்.

## அரசியலும் வாழ்வும்
* 1986 - 1991 வத்தலக்குண்டு ஒன்றிய தலைவர்
* 1989 - 1991 மற்றும் 1996-2001 தமிழக சட்டமன்ற உறுப்பினர்
* 1996 - 2001-ல் மதிய உணவு அமைச்சர்
* 2006 - 2011 காலகட்டத்தில் தமிழ்நாடு சட்டமன்ற உறுப்பினர். தமிழக வருவாய் மற்றும் வீட்டுவசதித்துறை அமைச்சர்.               
* 2016  ஆத்தூர் தொகுதி  சட்டமன்ற உறுப்பினர்.
* 2021 தமிழ்நாடு சட்டமன்றத் தேர்தலில் தமிழகத்திலேயே அதிக வாக்கு வித்தியாசத்தில் ஆத்தூர் தொகுதியில் வெற்றி பெற்றார் இவரை எதிர்த்து போட்டியிட்ட அனைவரும் வைப்புத் தொகையை இழந்தனர.
* 2021 மே 7 அன்று தமிழக கூட்டுறவுத் துறை அமைச்சராகப் பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:தமிழ்நாட்டு அமைச்சர்கள்
பகுப்பு:திராவிட முன்னேற்றக் கழக அமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திண்டுக்கல் மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பைம்மாவினம்

**பைம்மாவினம்** (*marsupials*) என்பது பாலூட்டிகளின் ஒரு உட்பிரிவாகும். ஆஸ்திரலேசியா, மற்றும் அமெரிக்காக்களிலும் காணப்படும் தனித்துவப் பண்பு கொண்ட உயிரினமாகும். இந்த வகை உயிரினங்கள் இள உயிரியானது பை போன்ற அமைப்பில் பாதுகாக்கப்படுகிறது. இந்த வகை உயிரினங்களில் நன்கு அறியப்பட்ட விலங்குகள்  கங்காரு, வாலபி, கோவாலா, போசம், ஒப்போசம், வாம்பட்டு, தாசுமேனிய டெவில் ஆகியவை ஆகும்.

பகுப்பு:பாலூட்டிகள்
பட்டினப்பாக்கம் (திரைப்படம்‌‌)

***பட்டினப்பாக்கம் ***(*Pattinapakkam*) ஒரு இந்திய தமிழ் திகில் திரைப்படம். இதனை அறிமுக இயக்குநர் ஜெயதேவ் எழுதி இயக்கியிருந்தார். இத்திரைப்படத்தில் கலையரசன் மற்றும் அனஸ்வர குமார் முன்னணி வேடங்களில் நடிக்க, சாயா சிங் மற்றும் ஜான் விஜய் துணைப் பாத்திரங்களில் நடித்திருந்தனர். 2015 ஆம் ஆண்டு தயாரிப்பைத் தொடங்கிய இந்தப் படம், எதிர்பாராத சில தாமதங்களைச் சந்தித்து, படம் நவம்பர் 23, 2018 அன்று வெளியிடப்பட்டது. 

## தயாரிப்பு
புதுமுக இயக்குநர் ஜெயதேவ், நடிகை பாவனாவின் சகோதரர் ஆவார். கலையரசன் கபாலி படத்தில் நடிக்க ஒப்பந்தம் செய்ததன் விளைவாகவும், பின்னர் 2015இல் ஏற்பட்ட தென்னிந்திய வெள்ளத்தின் விளைவாகவும் படம் வெளியாவது இருமுறை தள்ளிப் போனது.

## இசையமைப்பு
இஷான் தேவ் படத்திற்கு இசையமைத்திருந்தார். பாடல் வரிகளை முருகன் மந்திரம் & வேல்முருகன் ஆகிய இருவரும் எழுதியிருந்தனர்.

## மேற்கோள்கள்

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பெரியநாயகி அன்னை ஆலயம், ஆவூர்

**பெரியநாயகி அன்னை ஆலயம்**  ஒரு கிருத்துவப் தேவாலயமாகும். இது  புதுக்கோட்டை மாவட்டத்தின் ஆவூரில் அமைந்துள்ளது. இக்கோவில், சுற்றுலாத் தலமாகவும் விளங்குகிறது.

## அமைவிடம்
250px|வலது|thumb|ஆவூரின் அமைவிடம்
இந்த ஆலயம்  தமிழ்நாட்டில், புதுக்கோட்டை மாவட்டம், விராலிமலை ஒன்றியத்தில் ஆவூா்  என்ற கிராமத்தில் உள்ளது. திருச்சியிலிருந்து 18 கி.மீ. தூரத்திலும், கீரனுாாிலிருந்து 20 கி.மீ. தூரத்திலும் விராலிமலையிலிருந்து 20 கி.மீ.  தூரத்திலும் இவ்வாலயம் அமைந்துள்ளது.

## வரலாறு
1697 ஆம் ஆண்டில், இயேசு சபையைச் சார்ந்த பொிய சஞ்சீவி நாதா் எனும் அருட்தந்தை வெனான்ஸியுஸ் புட்சே பழைய ஆவூாில் ஒரு சிற்றாலயம் கட்டி, அதனை விண்ணேற்பு அன்னைக்கு அா்ப்பணித்தாா். பின்னர் புதிய ஆவூா் எனும் கிராமம் அருட்தந்தை. பிரான்சிஸ் ஹோமன் என்பவரால் ஏற்படுத்தப்பட்டது. தற்போதுள்ள ஆலயம், வீரமாமுனிவரால்  1750 ஆம் ஆண்டு கட்டப்பட்டது. சிலுவை வடிவில் அமைந்துள்ளது இதன் தனிச் சிறப்பாகும்.

## மேற்கோள்கள்

## வெளியிணைப்புகள்
* ஆவூர் பெரியநாயகி மாதா ஆலயம்
* புதுக்கோட்டை மாவட்டச் சுற்றுலாத்தலங்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிறித்தவக் கோயில்கள்
அரியானாவில் இந்தியப் பொதுத் தேர்தல், 1999

இந்தியப் பொது தேர்தல், 1999 ல் அரியானாவில் 10 இடங்களுக்காக நடைபெற்றது.

## முடிவு

## சான்றுகள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியானாவில் இந்தியப் பொதுத் தேர்தல்கள்
மன்சார் ஏரி

**மன்சார் ஏரி** (Mansar Lake) சம்முவிலிருந்து 62 கிலோ மீட்டர் தொலைவில் அமைந்துள்ளது. மன்சார் ஏரி காடுகளால் சூழப்பட்ட மலைகளால் ஆன ஏரியாகும். இந்த ஏரியின் நீளம் ஓர் மைலும் அகலம் அரை மைலுமாக உள்ளது. சுரின்சார்-மன்சார் ஏரிகள் நவம்பர் 2005 இல் ராம்சார் சாசன இடங்களாக அறிவிக்கப்பட்டன.

## வரலாறு
சம்முவில் பிரபலமான சுற்றுலா தலமாகத் இருப்பது மட்டுமல்லாமல், இந்த ஏரி, புனித தளமாகவும் உள்ளது. இது மனசரோவர் ஏரியின் புராணத்தையும் புனிதத்தையும் பகிர்ந்து கொள்கிறது. ஏரியின் கிழக்குக் கரையில் ஆதிசேடன் (ஆறு தலைகளைக் கொண்ட ஒரு பாம்பு) சன்னதி ஒன்று உள்ளது. இந்த ஆலயம்  பெரிய கற்பாறையை உள்ளடக்கியது. இங்குப் பல இரும்புச் சங்கிலிகள் வைக்கப்பட்டுள்ளன. இவை ஆதிசேசனின் சிறிய பாம்புகளைக் குறிக்கும். உமாபதி மகாதேவன் மற்றும் நரசிம்மாவின் இரண்டு பழங்கால கோயில்களும் துர்காவின் கோயிலும் மன்சார் ஏரிக்கு அருகில் அமைந்துள்ளன. பண்டிகை காலங்களில் மக்கள் ஏரியின் நீரில் புனித நீராடுகிறார்கள்.

புதுமணத் தம்பதிகள் ஏரியைச் மூன்று முறை சுற்றி வந்து (*பரிகரம்*) பாம்புகளின் அதிபதியான கிழக்குக் கரையில் அமைந்துள்ள ஆதிசேடனின் அருள் பெறுவதை நம்பிக்கையாகக் கொண்டுள்ளனர்.

இந்துக்களின் சில சமூகங்கள் தங்கள் ஆண் குழந்தைகளின் *முண்டன்* விழாவை (முதல் முடி இறக்குதலை) இங்குச் செய்கின்றனர்.

ஏரியின் கரையில் சில பழங்கால கோயில்களும் உள்ளன. இக்கோயில்களுக்குப் பக்தர்கள் அதிக அளவில் வருகை தருகின்றன. படகு சவாரிக்கும் மன்சார் சிறந்தது. சுற்றுலாத்துறை போதுமான படகு வசதிகளை வழங்கியுள்ளது.

மன்சார் ஏரியின் பால் உள்ள அனைத்து மதங்களின் நம்பிக்கையும் பாரம்பரியமும் போல இங்குள்ள தாவரங்களும் விலங்கினங்களும் புகழ் பெற்றுள்ளன. ஏரியில் அமைக்கப்பட்டபைஞ்சுதை நடைபாதை, ஒளி அமைப்பு பருவகால பறவைகள், ஆமை மற்றும் மீன்களை எளிதாகக் காணும் வகையில் அமைந்துள்ளது. புள்ளி மான், நீலான் உள்ளிட்ட மான்களின் புகலிடமாகவும் உள்ளது. நீர்ப் பறவைகளான கொக்குகள், வாத்துகள் போன்ற பறவைகளும் காணப்படுகின்றன. 

குஜ்ஜர் மற்றும் பேகர்வால்களின் பாரம்பரிய உடையுடன் மற்றும் வழக்கமான தனித்துவமான வாழ்க்கை முறையை மேற்கொள்வதை மன்சார் மலைகளில் காணலாம்.

இந்த மன்சார் ஏரி சாலை முக்கிய சாலையான பதான்கோட் (பஞ்சாப்) உதம்பூர் (ஜம்மு & காஷ்மீர், ஜம்மு மாகாணம்) சாலையுடன் இணைகிறது. உதம்பூர் என்பது தேசிய நெடுஞ்சாலை 1ல் அமைந்த முக்கியத்துவம் வாய்ந்த நகரமாகும். மன்சார் அல்லது சம்பாவிலிருந்து உதம்பூர் செல்லும் குறுக்குவழி சாலை ஜம்மு நகரத் தொடாமல் கடந்து செல்கிறது. மன்சாருடன் இணைக்கப்பட்டுள்ள சிறிய சுரின்சார் ஏரி ஜம்முவிலிருந்து (பைபாஸ் சாலை வழியாக) 24 கிலோ மீட்டர் தொலைவில் அமைந்துள்ளது. 

## மேற்கோள்கள்

பகுப்பு:சம்மு
பகுப்பு:சம்மு காசுமீர் ஏரிகள்
பகுப்பு:Coordinates on Wikidata
கருவுணவு அடைப்பான்

**கருவுணவு அடைப்பான்** (*Yolk plug*) என்பது கருகோளத் துளையின் மூல உதட்டின் உருவாக்கத்தின் போது தோன்றிய இடைப்படை உயிரணுவின் ஒரு பகுதியாகும். இது நீர்நில வாழ்வனவற்றின் முப்படைக்கோளம் உருவாக்ககதின் இடைப்படை தொடக்கநிலை குடலின் மேற் உதடு உருவாக்கத்தில் தோன்றுகின்றது. மேற்பகுதியில் அமைந்து பின்னர் உயிரணு பிளவியாக்கத்தின்போது உள்ளிழுக்கப்படுகிறது.

## '''மேற்கோள்கள்'''

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:உடற்கூற்றியல்
பயிர் விலகு தூரம்

**பயிர் விலகு தூரம்** என்பது ஒரு பயிரின்  வெவ்வேறு இரகங்களுக்கு இடையே ஏற்படும் இனக்கலப்பைத் தவிர்ப்பதற்காக பராமரிக்கப்படும் குறைந்தபட்ச இடைவெளி ஆகும். பயிர் விலகுதூரம் தன் மகரந்தச்சேர்க்கை உள்ள பயிர்களுக்கு குறைவாக இருக்கும்.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:வேளாண்மை
லொரல்லா ஜோன்ஸ்

**உலொரல்லா மார்கரெட் சோன்சு** *(Lorella Margaret Jones)* (பிப்ரவரி 22, 1943 - பிப்ரவரி 9, 1995) என்பவர்  இயற்பியல் பேராசிரியராகவும், இல்லினாய்சு பல்கலைக் கழகத்தில் உள்ள அர்பனா பரப்புரை முகாமில் கணினி சார்ந்த கல்வி ஆய்வகத்தின் (CERL) இயக்குனராகவும் இருந்தார். இயற்பியலுக்கான கணினிகளைப் பயன்படுத்துவதில் அவர் மிகவும் ஆர்வமாக இருந்தார், மேலும் இயற்பியலில் பெண்களின் பங்களிப்புக்கு காரணமாக இருந்தார். இவர் " இயற்பியலில் பெண்களின் அறிதிறப் பங்களிப்பு" எனும் தலைப்பில்  * அறிவியல் மகளிர்ராவணத்தைச் சரிசெய்தல்*(1999) எனும் நூலில் இயற்பியலில் பெண்கள் பங்கேற்பை ஊக்குவிப்பதற்காக ஒரு கட்டுரை எழுதியுள்ளார்.

## மேற்கோள்கள்

## வெளி இணைப்புகள்
*Scientific publications of Lorella Jones on INSPIRE-HEP

பகுப்பு:1943 பிறப்புகள்
பகுப்பு:1995 இறப்புகள்
பகுப்பு:அமெரிக்க இயற்பியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பழையனூர், சிவகங்கை மாவட்டம்

**பழையனூர்** (Palayanoor) இந்தியா, தமிழ்நாடு, சிவகங்கை மாவட்டத்தில், திருப்புவனம் வட்டத்தில் உள்ள ஒரு கிராமமாகும். இவ்வூரில் ஓர் கிராம நிர்வாக அலுவலகமும், தொடக்க வேளாண்மை கூட்டுறவு வங்கியும், அங்கன்வாடியும், ஊராட்சி ஒன்றியத் தொடக்கப் பள்ளியும், அரசு மேல்நிலைப் பள்ளியும், முதன்மை சுகாதார மையமும், மாணவர் தங்கும் விடுதிகளும் உள்ளன.

## கோயில்கள்
இக்கிராமத்தில் சுந்தரமகாலிங்கம், அங்காள பரமேஸ்வரி, கருப்புசாமி போன்ற தெய்வங்கள் அருள் பாலிக்கின்றனர்.

## தொழில்
இங்கு கரிசல் மண் காணப்படுகிறது. இக்கிராமமானது கத்தரிக்காய் அதிகளவில் பயிரிடப்படுகிறது. பருத்தி,மிளகாய் போன்ற பயிர்களும் விளைவிக்கப்படுகின்றன.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:சிவகங்கை மாவட்டத்திலுள்ள கிராமங்கள்
என்டோஸ் போர்

**உறைசிதல்** *(endospore)* அல்லது **அகச்சிதல்** என்பது உறைநிலையடைந்த, வலிவான இனப்பெருக்கம் சாலா கட்டமைப்பாகும். இது பேசில்லோட்டா தொகுதியில் அமையும் சில குச்சுயிரிகளால் தோற்றுவிக்கப்படுகிறது. "உறைசிதல்" எனும் பெயர் சிதல் அல்லது விதையொத்த வடிவத்தைக் குறித்தாலும் (endo என்றால் 'உள்'), இது உண்மையில் ஒரு சிதல் அன்று (அதாவது, வழித்தோன்றல் அன்று). இது பிளவுற்றுப் பிரிந்த உறைநிலை( உறக்கநிலை) வடிவமாகும். இந்நிலைக்குக் குச்சுயிரி தன்னைக் குறுக்கிக் கொள்கிறது. உறைசிதல் உருவாக்கம் ஊட்டச்சத்து இன்மையால் கிளர்வுறுகிறது. வழக்கமாக, இது கிராம் நேரியல் குச்சுயிரியில் தோன்றுகிறது. உறைசிதல் உருவாக்கத்தில் குச்சுயிரி தன் கலச்சுவரை இரண்டாகப் பிரித்துக் கொண்டு ஒன்று மற்றொன்றுள் உறைந்துவிடுகிறது.  உறைசிதல் குச்சுயிரி நீண்ட காலம் வாழ, நூற்றாண்டுகள் கூட உறைந்த நிலையில் வாழவைக்கிறது.

உறைசிதல் குச்சுயிரி மரபனையும் (டி.என்.ஏ.) விலாவகத்தையும் (ஆர்.என்.ஏ.) பேரளவுக்கு டிபிகோலினிக் அமிலத்தையும் பெற்றுள்ளது. இந்த அமிலம் சிதல்சிறப்பு வேதிமம் ஆகும். இது உறைசிதலுக்கு உறைநிலையில் வாடும் திறத்தினை அளிக்கிறது. உறைசிதலின் உலர் எடையில் இது 10% அளவுக்கு உள்ளது.

## மேற்கோள்கள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
இரா. அசோகா

ஆர். அசோகர் கர்நாடகா பாரதிய ஜனதா கட்சியின் தலைவராக உள்ளார். 2012 ல் இருந்து 2013 வரை ஜகதீஷ் ஷெட்டார் தலைமையிலான பி.ஜே.பி அரசாங்கத்தில் மாநிலத்தின் துணை முதலமைச்சர்களில் ஒருவராக இருந்தார். கர்நாடகா சட்டமன்றத்தில் பெங்களூரு நகரத்தின் பத்மநாபநகர் தொகுதியை அவர் பிரதிநிதித்துவப்படுத்தும் வோல்கலிகா சமூகத்திலிருந்து வந்தவர்.

## References


பகுப்பு:1957 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
வி. மைத்ரேயன்

**வாசுதேவன் மைத்ரேயன்** (நவம்பர் 21, 1955) என்பவர் இந்திய அரசியல்வாதியும் தமிழ்நாட்டைச் சேர்ந்த இந்திய நாடாளுமன்ற மேனாள் உறுப்பின்ரும் ஆவார். இவர் ஓர் இந்திய புற்றுநோய்க்கட்டி நீக்கும் பெரும் மருத்துவராகவும் உள்ளார்.

## இளமையும் கல்வியும்
நவம்பர் 21, 1955-இல் வடகலை ஐயங்கார் குடும்பத்தில் இந்திய சுதந்திர போராட்ட வீரரான கே. ஆர். வாசுதேவன் - அவரது மனைவி மங்கா வாசுதேவன் ஆகியோருக்கு மைத்ரேயன் பிறந்தார். இவர் பள்ளிப்படிப்பை சென்னையில் பயின்றார். நாக்பூர் அரசு மருத்துவக் கல்லூரியில் மருத்துவப் பட்டம் பெற்றார். மைத்ரேயன் தனது பட்டப்படிப்பை முடித்தவுடன் சென்னை மருத்துவக் கல்லூரியில் புற்றுநோய் மருத்துவத்திற்கான தனது எம்.டி படிப்பைத் தொடர்ந்தார். இதன் பின் சென்னைப் பல்கலைக்கழகத்தில் புற்றுநோய் மருத்துவத்திற்கான டி.எம். படிப்பை முடித்தார்.

## மருத்துவப் பணி
படிப்பை முடித்ததும், மைத்ரேயன் சிறிது காலம் புற்றுநோய் சிகிச்சை மருத்துவராக பணியாற்றினார். இவர் பல இந்திய, வெளிநாட்டு மருத்துவ இதழ்களில் கட்டுரைகளை எழுதியுள்ளார்.

## அரசியல்
மைத்ரேயன் ஆரம்ப நாட்களில் ராஷ்டிரிய சுயயம்சேவாக் சங்கத்தில் உறுப்பினராக இருந்தார். 1991 ஆம் ஆண்டு பாரதிய ஜனதா கட்சியின் தமிழ்நாடு பிரிவின் செயற்குழு உறுப்பினராக ஆனார். 1995 முதல் 1997 வரை பா.ஜ.க யின் தமிழ்நாடு பொதுச் செயலாளராகவும், 1997 முதல் 1999 வரை துணைத் தலைவராகவும், 1999இல் சில காலம் மாநில தலைவராகவும் பணியாற்றினார். 1999 ஆம் ஆண்டு ஜூலையில் இவர் பாஜகவிலிருந்து விலகி அனைத்து இந்திய அண்ணா திராவிட முன்னேற்ற கழகத்தில் இணைந்தார். 2023 சூன் மாதத்தில் மீண்டும் பாஜகவில் இணைந்தார். 2024 செப்டம்பரில் பாஜகவில் இருந்து விலகி, மீண்டும் அதிமுகவில் இணைந்தார். On 28 ஜனவரி 2025 அன்று, அதிமுக அமைப்புச் செயலாளராக நியமிக்கப்பட்டார். பின்பு 13.08.2025 அன்று அதிமுகவிலிருந்து விலகி திமுகவில் இணைந்தார்.

## மேலும் பார்க்க
தமிழ்நாடு மாநிலங்களவை உறுப்பினர்கள்

## மேற்கோள்கள்

பகுப்பு:1955 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:சென்னை அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
ஆர். வி. ஜானகிராமன்

**ஆர். வி. ஜானகிராமன்** (*R. V. Janakiraman*, 08 சனவரி 1941 - 10 சூன் 2019) என்பவர் புதுச்சேரி மாநிலத்தைச் சேர்ந்த அரசியல்வாதி ஆவார். இவர் புதுச்சேரி மாநில முதலமைச்சராக மே 26, 1996 முதல் மார்ச் 18, 2000 வரை பணியாற்றினார். இவர் நெல்லித்தோப்பு சட்டமன்றத் தொகுதியில், ஏழு முறை போட்டியிட்டு, ஐந்து முறை புதுச்சேரி சட்டமன்றத்திற்குத் தேர்ந்தெடுக்கப்பட்டார்.

## வாழ்க்கை வரலாறு
இவர் விழுப்புரம் மாவட்டம், மரக்காணத்தை அடுத்த ஆலத்தூரில் 1941 ஆம் ஆண்டு பிறந்தார். இவர் கருணாநிதியிடம் பணிக்கு சேர்ந்தார். இதைத் தொடர்ந்து 1985இல் நெல்லித்தோப்புத் தொகுதியில் போட்டியிட்டு, வென்று முதன்முறையாக புதுச்சேரி சட்டமன்றத்தில் நுழைந்தார். 1988இல் புதுச்சேரி மாநில திமுக பொருளாளராகப் பொறுப்பேற்றார். பின்னர் 1990இல் பொதுப்பணித் துறை அமைச்சரானார். பின்னர் 1996 முதல் 2000வரை புதுச்சேரி மாநில முதலமைச்சராகப் பொறுப்பு வகித்தார். மேலும் இவர் சட்டப்பேரவை கொறடா, சட்டப் பேரவை எதிர்க்கட்சித் தலைவர், மாநில திமுக அமைப்பாளர் ஆகிய பதவிகளை வகித்துள்ளார்.

## போட்டியிட்ட தேர்தல்கள்

## மேற்கோள்கள்

பகுப்பு:புதுச்சேரி முதலமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:2019 இறப்புகள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:1941 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:விழுப்புரம் மாவட்ட மக்கள்
பகுப்பு:புதுச்சேரி சட்டமன்ற உறுப்பினர்கள்
கடைசி இலை

**கடைசி  இலை** என்பது ஓ. ஹென்றி எழுதிய சிறுகதையாகும். இக்கதை 1907 ஆண்டு வெளியிட்ட "தி திரைம்முடு லேம்ப் அன்ட் அதர் ஸ்டோரிஸ்" என்ற (தமிழில்:அழகான விளக்கும் பிற கதைகளும்) என்ற தொகுப்பில் இடம் பெற்றுள்ளது..

இக்கதை கிரீன்விச் எனும் ஊரில் நடப்பதாக எழுதப்பட்டுள்ளது. கதையின்படி ஒரு ஓவியர் இளங்கலைஞரை காப்பாற்றுகிறார். ஒருவர் நிமோனியா காய்ச்சலால் பாதிக்கப்பட்டு மருத்துவமனையில் இருக்கிறார். அவர் சாளரம் வழியே ஒரு கொடியில் உள்ள இலைகளைப் பார்க்கிறார். ஒவ்வொரு நாளும் ஒவ்வொரு இலையை உதிர்ந்துகொண்டு வருகிறது. கடைசி இலை உதிரும் பொழுது தான் இறந்துவிடுவதாக நினைத்துகொண்டு படுத்திருக்கிறார். அன்று கடுங்காற்றுடன் கூடிய மழை பெய்கிறது. விடிந்து பார்க்கிறார். அந்த ஒரு இலை உதிராமல் இருக்கிறது. நோயாளி நம்பிக்கை கொள்கிறார். அந்த இலை உண்மையான இலை இல்லை; இலையைப் போல தோற்றம் அளிக்குமாறு ஓவியத்தை வரைந்தவர் அந்த ஓவியர்.

## தழுவல்கள்
"கடைசி இலை"க் கதையைத் தழுவித் தொடர்ச்சியாக திரைப்படங்கள் எடுக்கப்பட்டு வந்திருக்கின்றன..  
* 1912 இல் "பாலிங் லீப்ஸ்" (en:Falling Leaves)
* 1917 இல் டூ ரீல் சைலன்ட்.
* 1952 ஆம் ஆண்டு ஐந்து கதைகளைத் தழுவி "ஓ ஹென்றிஸ் புல் ஹவுஸ்" (முழுமையான வீடு) என்கிற தொகுப்பு வெளியானது. இந்தத் தழுவல், கதாநாயகன் புனைபெயர் ஜோ, மற்றும் நாயகி சூசன் (சூ). இதில் சூசன் சகோதரியாக சித்தரிக்கப்பட்டார்.
* 1983 இல் ஓ ஹென்றிஸ் புல் ஹவுஸ் படத்தினைத் தழுவி இயேசு கிறிஸ்துவின் கடந்த நாட்களும் சாதுக்களும் (en:The Church of Jesus Christ of Latter-day Saints) படம் வந்தது. இது 24 மணித்துளிகள் ஓடக்கூடிய குறும்படமாகும்.
* 2013 இல் வெளிவந்த இந்தித் திரைப்படமான *லூதெரா*, இச்சிறுகதையை மையமாகக் கொண்டது.

## மேற்கோள்கள்

## வெளி இணைப்புகள்

* 

பகுப்பு:ஓ. ஹென்றியின் சிறுகதைகள்
தமிழ்நாட்டு துணை முதலமைச்சர்களின் பட்டியல்

**தமிழக துணை முதலமைச்சர்**, ஒரு கட்டாயமற்ற மற்றும் தமிழக முதலமைச்சர் பதவிக்கு அடுத்த நிலையில் உள்ள பதவியாக மே 29, 2009 அன்று உருவாக்கப்பட்டது. தற்போதைய துணை முதலமைச்சராக உதயநிதி ஸ்டாலின் உள்ளார்.

தமிழக துணை முதலமைச்சர் பதவியை வகித்த முதல் நபர் மு. க. ஸ்டாலின் ஆவார். இவர் மே 29, 2009 அன்று முதல் மே 15, 2011 அன்று வரை பதவி வகித்தார். அந்த நேரத்தில் முதலமைச்சராக இருந்தவர், அவரின் தந்தை மற்றும் முன்னாள் தி.மு.க தலைவர் மு. கருணாநிதி ஆவார்.

அப்போதைய தமிழக முதலமைச்சராக இருந்த மு. கருணாநிதி, 2009இல் முதுகெலும்பு அறுவை சிகிச்சைக்கு உட்படுத்தப்பட்டார், அது முதல் அவருக்கு சக்கர நாற்காலி தரப்பட்டது. அவரது உடல்நிலை காரணமாக அவரது துறைகளில் இருந்து பல துறைகளில் கவனம் செலுத்த முடியவில்லை, எனவே அவரது மகனான மு. க. ஸ்டாலின் மீது சில துறைகள் ஒதுக்கீடு செய்ய முடிவு செய்தார், அவர் அமைச்சரவையில் உள்ளூர் நிர்வாக அமைச்சராக பதவி வகித்தார். இதன் விளைவாக தமிழ்நாட்டில் முதல் முறையாக துணை முதலமைச்சர் பதவி உருவானது. ஆனால் மு. கருணாநிதி உள்துறைப் பொறுப்பை மட்டும் தனது கட்டுப்பாட்டிலேயே வைத்துக்கொண்டார்.

21 ஆகத்து 2017 அன்று, முன்னாள் முதலமைச்சர் ஓ.பன்னீர்செல்வத்தின் கீழ் கிளர்ச்சிப் பிரிவும், இன்னாள் முதலமைச்சர் பழனிச்சாமியின் கீழ் கிளர்ச்சிப் பிரிவும் ஒன்றில் ஒன்றிணைக்க முடிவு செய்தன. இதன் விளைவாக ஓ. பன்னீர்செல்வம், தமிழகத்தின் இரண்டாவது துணை முதலமைச்சராக பதவியேற்று 21 ஆகத்து 2017 முதல் 2021 மே 6 வரை பதவியில் இருந்தார்.

தமிழகத்தின் மூன்றாவது துணை முதலமைச்சராக 28 செப்டம்பர் 2024 முதல் உதயநிதி ஸ்டாலின் பதவி வகித்து வருகிறார்.

## பட்டியல்

## புள்ளிவிவரம்
;பதவிக்காலத்தின் அடிப்படையில் துணை முதலமைச்சர்களின் பட்டியல்

## கட்சி வாரியாக துணை முதலமைச்சர்களின் எண்ணிக்கை
கட்சி வாரியாக பட்டியல்:

;கட்சி வாரியாக துணை முதல்வர் அலுவலகத்தில் இருந்த மொத்த நாட்கள்

## வாழ்கின்ற முன்னாள் துணை முதலமைச்சர்கள்
  , தமிழகத்தின் முன்னாள் துணை முதல்வர்கள் இருவர் வாழுகின்றனர்.


File:O. Panneerselvam.jpg|ஓ. பன்னீர்செல்வம்(2017–2021)


## பதிவுகள்
* ஓ. பன்னீர்செல்வம் தான் தமிழகத்தின் நீண்ட காலம் துணை முதலமைச்சராக பதவி வகிக்கிதார்.
* மு. க. ஸ்டாலின் தான் தமிழகத்தின் முதல் துணை முதலமைச்சராக பதவி வகித்தவர்.
* உதயநிதி ஸ்டாலின் தான் இளைய துணை முதலமைச்சராக பதவி வகிப்பவர்.
* கௌரவ டாக்டர் பட்டம் பெற்ற ஒரே துணை முதலமைச்சர் மு. க. ஸ்டாலின்.

## இவற்றையும் பார்க்கவும்
* தமிழக அமைச்சரவை
* தமிழக முதலமைச்சர்களின் பட்டியல்
* தமிழக ஆளுநர்களின் பட்டியல்

## மேற்கோள்கள்

## குறிப்புகள்

பகுப்பு:தமிழ்நாட்டு அமைச்சர்கள்
மரகத நாணயம் (திரைப்படம்)

***மரகத நாணயம்*** (ஆங்கிலம்: Maragadha Naanayam) என்பது 2017-ஆம் ஆண்டு வெளிவந்த ஒரு தமிழ்த் திரைப்படம் ஆகும். கதை மற்றும் இயக்கம் ஏ.ஆர்.கே. சரவணன். இப்படத்தில் கதாநாயகனாக ஆதி நடித்துள்ளார். இப்படத்தின் முன்தோற்றம் மார்ச் 11 அன்று வெளியிடப்பட்டது. இப்படம் தெலுங்கில் *மரகதமணி* என்ற பெயரில் வெளியிட்ப் பட்டுள்ளது.  இத்திரைப்படம் சிறந்த படமாக மக்களிடையே விமர்சனங்களைப் பெற்றுள்ளது.

## நடிகர்கள
* ஆதி
* நிக்கி கல்ராணி
* ஆனந்தராஜ்
* ராம்தாஸ்
* மைம் கோபி
* கோட்டா சினிவாச ராவ்
* எம். எஸ். பாஸ்கர்
* காளி வெங்கட்
* சங்கிலி முருகன்
* கார்திசனா

## தயாரிப்பு
மே 2016 இல், அறிவிக்கப்பட்ட இத்திரைப்படம் ஏ.ஆர்.கே சரவணனால் இயக்க தீர்மானிக்கப்பட்டது. இவர் முண்டாசுபட்டி இயக்கிய ராம்குமாரிடம் துணை இயக்குநராக பணியாற்றியவர். ஆதி நடித்த யாகாவாராயினும் நா காக்க படத்தை அடுத்து நடித்த படம் இது.
 படத்தின் ஆதி மற்றும் நிக்கி கல்ராணி ஆகியோர் முக்கியக் கதாபாத்திரத்தில் நடித்துள்ளனர். இத்திரைப்படத்தின் படப்பிடிப்பு 2016 மே 26 இல் துவங்கி ஆகஸ்ட் 10ல்  படப்பிடிப்பு முடிக்கப்பட்டது.
## கதை
பல நூற்றாண்டுகளுக்கு முன்னாடி வாழ்ந்த இரும்பொறை என்கிற மன்னனுக்கு சொந்தமான மரகத நாணயம் என்கிற அதிசயக் கல் இந்த நூற்றாண்டைச் சேர்ந்த மனிதர்கள் கைகளில் கிடைக்கிறது. அந்தக் கல் யார் கைகளிலெல்லாம் கிடைக்கிறதோ அவர்கள் வரிசையாகக் கொல்லப்பட அந்த சாவுக்குக் காரணம் இறும்பொறை அரசனுடைய ஆவி என்று வதந்திகள் உலவ ஆரம்பிக்கிறது.  கதாநாயகன் ஆதி தன் பணத் தேவைக்காக அந்தக் கல்லை எடுக்க முயற்சி செய்கிறார். அதில் வெற்றி பெற்றாரா இல்லையா என்பதே கதை.

## மேற்கோள்கள்

## வெளி இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய சாகச திரைப்படங்கள்
அமர் கோசுவாமி

**அமர் கோசுவாமி** (*Amar Goswami*)(28 நவம்பர் 1945-26 சூன் 2012) பத்திரிக்கையாளராகவும் முக்கியத்துவம் வாய்ந்த அறிவியல் சார்ந்த படைப்புகளை எழுதிய எழுத்தாளராகவும் இந்தி இலக்கிய உலகில் அறியப்படுபவர். இவர் நையாண்டிக் கதைகள், சிறுகதைகள், கவிதைகள், புதினங்கள் மேலும் பெங்காலியிலிருந்து இந்தியில் மொழிபெயர்ப்பு செய்தல் போன்ற இலக்கியப் பங்களிப்புகளை வழங்கியுள்ளார். இவரின் படைப்புகள் இந்திய வானொலியில் ஒலிபரப்பப்பட்டுள்ளன. இவரது கதைகள் குறும்படங்களாகவும் எடுக்கப்பட்டுள்ளன.

இவர் கதாந்தர், விகல்ப், ஆகமிகள், சம்பா, மனோரமா, கங்கா, சண்டே அப்சர்வர் (இந்தி), பாரதி அம்சங்கள், உக்ஷூர் பாரத், பாரதிய ஞானபீடம், ரேமாதவ் பெளியீடு ஆகியவற்றுடன் தொடர்புடையவர்.

### ஆரம்ப வாழ்க்கை
இந்தியா பிரிக்கப்படுவதற்கு முன்பிருந்த முல்தானில் பிராமணக்குடும்பத்தில் பிறந்தார். இவரின் இரண்டாம் அகவையில் தற்போது பாக்கித்தானில் இருக்கும் முல்தானிலிருந்து இடம் பெயர்ந்து உத்தரபிரதேசத்தில் உள்ள மிசார்புருக்கு குடிபுகுந்தனர். இவர் இந்தியில் முதுகலைப்பட்டம் பெற்றவர். அலகாபாத் பல்கலைக்கழகத்தின் வாயிலாக இவருக்கு சாகித்ய ரத்னா விருது வழங்கப்பட்டது.

## மேற்கோள்கள்

*Amar Goswami Books on KOOLSKOOL 
*Amar Goswami at Pratham Books

## வெளி இணைப்புகள்
*Amar Goswami Books on KOOLSKOOL
*Amar Goswami at Pratham Books
*Amar Goswami Speech at Sahitya Academy Meeting
*Amar Goswami at Aparajita
*Hindi Newspaper Jansatta covers Amar Goswami
*Amar Goswami Books on Pustak Publications
*Amar Goswami Books on Friendsofbooks
*Amar Goswami Biography on Remadhav Publications 
*Story written by Amar Goswami in Chakmak (Children's Magazine)
*Story written by Amar Goswami in Chakmak (Children's Magazine)
*Story written by Amar Goswami in Chakmak (Children's Magazine)

பகுப்பு:1945 பிறப்புகள்
பகுப்பு:2012 இறப்புகள்
பகுப்பு:வங்காள எழுத்தாளர்கள்
பகுப்பு:இந்தி எழுத்தாளர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஈரடுக்கி

**ஈரடுக்கி என்பது கருக் கோளத்தில் இரண்டு கருநிலை அடுக்குகள் காணப்படும் நிலையாகும். அவை வெளியடுக்கு மற்றும் உள்ளடுக்கு ஆகும். **

உடலில் இத்தகைய இரண்டு திசு அடுக்குகள் காணப்படும் உயிரிகள் ஈரடுக்கு உயிாிகள் ஆகும். எடுத்துக்காட்டு குழியுடலிகள் மற்றும் நீந்தற் சீப்பு உயிாிகள் ஆகும்.

உள்ளடுக்கு உண்மை திசுக்களான உணவு பாதை மற்றும் அது தொடா்பான சுரப்பிகள் உருவாக்கத்தில் பங்கு பெறுகிறது. வெளியடுக்கானது புறத்தோல், நரம்புத்திசு மற்றும் நுண் சிறு நீரக உருவாக்கத்தில் பங்கு பெறுகிறது.

எளிய உயிாிகளான கடற் பஞ்சுகளில் ஒரே ஒரு கரு அடுக்கு காணப்படுகிறது.  

அதிக உயா் நிலை உயிாினங்கள் (தட்டை புழுக்களிலிருந்து மனிதன் வரை ) மூவடுக்கிகளாக (வெளி அடுக்கு, நடு அடுக்கு , நடு அடுக்கு) நடு அடுக்கு உண்மையான உடல்  உறுப்புகைள உருவாக்குகிறது.

தற்போது வாழும் உயிா் அடுக்கிகள் பவள பாறைகள் , கடல் தாமரைகள் மற்றும் சீப்பு நுங்குகள் மற்றும்  ஜெல்லி மீன்கள்.

## மேலும் பாா்
* Triploblasty

## மேற்கோள்கள்

பகுப்பு:விலங்கியல்
ரோடோடெண்ட்டரான் மோல்மெயெனென்ஸ்

**உரோடோடெண்டிரான்  மவுல்மைனென்சு** ***Rhododendron moulmainense***  ஒரு உரோடோடெண்டிரான் குடும்பத் தாவர இனமாகும். இதன் தாயகம் தெற்கு சீனா, ஹாங்காங், ஹீயுனாள், யுன்னான், மியான்மா, மலேசியா, தாய்லாந்து மற்றும் வியட்நாம் ஆகும்.

## விவரிப்பு
இது ஒரு பசுமையான குறுமரமாகும். சுமார் 3,8 மீட்டர் உயரமுள்ளது. இதன் இலைகள் 4,13 செ.மீ நீளமுள்ளவை. அவை நீள் வட்ட வடிவத்தில் தோல் போன்று தடித்தவை. ஒவ்வொரு இலையும் வளைந்த ஓரங்களை கொண்டு பின்னோக்கி வளைந்திருக்கும். இதன் பூக்கள் மணமுள்ளவை, கிளைகளின் நுனியில் கொத்தாக பூக்கும் தன்மையுடையவை, ஒரு மஞ்சரியில் 2  அல்லது 4 பூக்கள் கொத்தாக காணப்படும். பூவிழதழ்கள் வெள்ளை அல்லது இளஞ்சிவப்பு நிறமுடையவை. உட்புறமாக ஆரஞ்சு நிற புள்ளிகளைக் கொண்டவை.  ஆங்காங்கில், இதன் பூக்கும் காலம் மார்ச் ஏப்ரல் ஆகும்.இதன் பழங்கள் உருளைவடிவில் 2.5 முதல் 5 செ.மீ நீளத்தில் காணப்படும். அது  நீளவாக்கில் அறுகோணங்களையுடையவை; எண்ணிலடங்கா சிறிய விதைகளையுடையவை. இதன் காய் காய்க்கும் காலம்  ஆங்காங்கில் மே, ஜூன் ஆகும்.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தாவரவியல் பெயருடையக் கட்டுரைகள்
மரம் தங்கசாமி

**மரம் தங்கசாமி** (இறப்பு: 16. செப்டம்பர். 2018) என்பவர், தென்னிந்தியாவின், தமிழ்நாட்டின், புதுக்கோட்டை மாவட்டத்தைச் சேர்ந்த சூழலியர் ஆர்வளர் ஆவார்.
வானம் பார்த்த பூமிகளுள் ஒன்றான புதுக்கோட்டை மாவட்டம், கீரமங்கலம் அருகே உள்ள சேந்தன் காடு என்ற கிராமத்தில் இவர் பல ஆயிரம் மரங்களை நட்டு காடாக்கி வளர்த்தார்.

விவசாயியான இவர் ஒரு கட்டத்தில் வேளாண்மையில் இழப்புகளை சந்தித்து மனம் கலங்கி நின்றார். ஊரிலும் கடுமையான வறட்சி நிலவியது. சொத்தை விற்று, கடன்களை அடைத்து ஏதாவது வேலைக்கு சென்றுவிடலாமா என்று யோசித்தார். அந்த நிலையில், அகில இந்திய வானொலியில் தற்செயலாக *மரப்பயிரும் பணப்பயிரே!* என்கிற தலைப்பில் பேராசிரியர் ஒருவர் உரையாற்றினார். அதைக் கேட்டபிறகு சொத்தை விற்கும் முடிவினை கைவிட்டார். பின்னர் நூறு தேக்கு மரங்களை வாங்கி தனது நிலத்தில் நட்டார். இருபது ஆண்டுகளுக்குப் பிறகு, அவை வளர்ந்து தன்னையும் தனது குடும்பத்தையும் பாதுகாக்கும் என்பது அவரது நம்பிக்கை. ஒரே ஆண்டிலேயே தங்கசாமி நட்ட மரங்கள் இருபது அடி வளர்ந்து அவரை உற்சாகப்படுத்தியதால்,  உற்சாகத்தில் மேலும் நூறு மாங்கன்றுகளை நட்டார். அப்படியே நூறு முந்திரி, நூறு புளியங்கன்று என்று நட்டுக்கொண்டே சென்றார்.

முள் மரங்கள் தொடங்கி சந்தன மரங்கள் வரை வகைப்படுத்த முடியாத அளவில் மரங்கள் நிறைய நட்டு வளர்த்துள்ளார். முதலில் தன் சொந்த நிலமான இருப்பந்தை ஏக்கர் நிலத்தில் மரங்களை நட்டு காடாக்கிய இவர், பின்னர் பள்ளிக்கூடம், அரசு அலுவலகம் போன்ற இடங்களிலும் நட்டுள்ளார்.  தற்போது அவருடைய காட்டில் தேக்கு, சந்தனம், மகோகனி, குமிழ் போன்ற 190 வகையான மரங்களும் 125 வகையான மூலிகைகளும் வளர்ந்து இருக்கின்றன.

## விருதுகள்
இவரது பணிகளைப் பாராட்டி 2008 ஆம் ஆண்டு தமிழக அரசு சுற்றுசூழல் துறை அறிஞர் அண்ணா விருதை வழங்கியது.

## குறிப்புகள்

பகுப்பு:புதுக்கோட்டை மாவட்ட மக்கள்
பகுப்பு:2018 இறப்புகள்
பகுப்பு:இந்திய சூழலியலாளர்கள்
பானம்

thumb|மக்களால் அதிகம் குடிக்கப்படும் இரண்டாவது பானம், தேநீர் ஆகும்

மனிதன் குடிக்கும் திரவம் **பானம்** என அழைக்கப்படுகிறது.பானம், அடிப்படைத் தேவையான தாகம் தவிர மனித கலச்சாரத்தில் முக்கியப் பங்கு வகிக்கிறது. பானங்கள் நீர், பால், சாறுகள், குளம்பி, தேநீர் மற்றும் மென் பானங்கள் என வகைப்படும். கூடுதலாக மது பானங்களும் மனிதனின் கலாச்சாரம் மற்றும் வளர்ச்சியில் சுமார் 8,000 ஆண்டுகளாக இருந்து வருகின்றன.

## உயிரியல்
மனித உடல் நீர்ப்போக்கினால் நீர்ச்சத்தை இழக்கும் போது, ஒருவருக்கு தாகம் ஏற்படுகிறது. இதன் காரணமாக ஏதோ ஒரு திரவத்தைக் குடிக்க வேண்டும் என்ற நீடித்த நாட்டம் ஏற்படுகிறது. தாகம் என்பது ஐப்போத்தலாமசினால் உடலில் உள்ள மின்பகுபொருளின் நிலையில் ஏற்படும் மாற்றங்களுக்கேற்ப உடல் நிலைகளை ஒழுங்குபடுத்துவதற்கான துலங்கல் ஆகும். மேலும், தாகமானது சுற்றோட்டத் தொகுதியின் கன அளவில் ஏற்படும் மாற்றத்தின் விளைவினாலும் ஏற்படுகிறது. ஆக்சிசன் இழப்பிற்கு அடுத்தபடியாக நீரின் முழுமையான இழப்பானது இறப்பினை நிகழ்த்தும். நீர் மற்றும் பால் (பானம்) ஆகியவை வரலாறு முழுமைக்கும் அடிப்படையான பானங்களாக இருந்து வந்துள்ளன.

## மேற்கோள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:உணவுகள்
அல்சிடியன் லுடிக்ரம்

***அல்சிடியன் லுடிக்கிரம்*** (*alcidion ludicrum*) என்பது லேமினே துணைக்குடும்பத்தின் நீண்டகொம்புள்ள வண்டுகள் ஆகும். இது 1824 இல் எர்னெசுட் கெர்மர் என்பவரால் விவரிக்கப்பட்டது. பிரேசில், பரகுவை, அர்கெந்தீனா போன்ற பகுதிகளில் முதலில் இருந்து அறியப்பட்டது.

## குறிப்புகள்

பகுப்பு:வண்டுகள்
லூயி மரிய லெவே

[thumb|[சருகணி திருச்சபையின் அருட்தந்தை **உலூயி மரிய இலெவே**]]

அருட்தந்தை **உலூயி மரிய இலெவே** என்பவர் 6 ஏப்ரல் 1884 அன்று பிரான்ஸ் நாட்டிலுள்ள ரென் மறைமாவட்டத்தில் உள்ள *இலாலி* என்ற ஊரில் பிறந்தவர். தந்தையின் பெயர் ஜோசப் இலெவே. தாயின் பெயர் ஜுலியானா இலெபினே. இவர் இயேசு சபை குருவானவர். 13.1.1920 இல் குருவாக அருட்பொழிவு பெற்றார்.

1921 முதல் 1943 வரை ஆண்டாவூரணியில் பங்குபணியாளராகவும், 1943 முதல் 1956 வரை இராமநாதபுரத்தில் பங்குபணியாளராகவும், 1956 முதல் 1973ல் இறக்கும் வரை சருகணியில் ஆன்மீகக் குருவாகவும் பணியாற்றினார்.

## மேற்கோள்கள்


பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:கிறித்தவ போதகர்கள்
பகுப்பு:இயேசு சபையினர்
பகுப்பு:1884 பிறப்புகள்
பகுப்பு:1973 இறப்புகள்
குழந்தைப்பருவம்

thumb|பாரம்பரிய உடையில் சர்வதேச குழந்தைகள் நிகழ்வில் கலந்துகொண்ட குழந்தைகள்
ஒரு **குழந்தை** (child) என்பது பிறப்பு மற்றும் பூப்படைதல் நிலைகளுக்கு இடையில், அல்லது கைக் குழந்தை மற்றும் வளர்ச்சியாக்கக் காலத்திற்கு இடையில் உள்ள மனித நிலையினைக் குறிப்பதாகும் . இது பிறக்காத மனிதனையும் குறிக்கலாம்*.* சட்டப்பூர்வ வரையறையில் இளவர் என்று அறியப்படுகிறது.  பெரியவர்களை விட குழந்தைகளுக்கு பொதுவாக உரிமைகள் மற்றும் பொறுப்புகள் குறைவு ஆகும். அவர்கள் பொதுவாக தீவிரமான முடிவுகளை எடுக்க முடியாதவர்களாக வகைப்படுத்தப்படுகிறார்கள்.

பெற்றோரைப் பொறுத்தவரையில் எந்த வயதுடைய மகன்கள் மற்றும் மகள்கள் குழந்தைகளாகக் கருதப்படுகிறார்கள்.

## உயிரியல், சட்ட மற்றும் சமூக வரையறைகள்
thumb|பந்து விளையாட்டு விளையாடும் குழந்தைகள்.(உரோமானிய கலைப்படைப்பு, கி.பி 2ஆம் நூற்றாண்டு)
உயிரியல் அறிவியலில், பிறப்பு மற்றும் பூப்படைதல் நிலைகளுக்கு இடையில்,அல்லது கைக் குழந்தை மற்றும் வளர்ச்சியாக்கக் காலத்திற்கு இடையில் உள்ள மனித நிலையினைக் குறிப்பதாகும்.சட்டப்பூர்வமாக, *குழந்தை* என்ற சொல் பெரும்பான்மை வயதுக்குக் குறைவான அல்லது வேறு சில குறிப்பிட்ட வயது வரம்பிற்குக் குறைவானவர்களைக் குறிக்கலாம்.

குழந்தைகள் பொதுவாக பெரியவர்களை விட குறைவான உரிமைகளைக் கொண்டுள்ளனர் மற்றும் தீவிரமான முடிவுகளை எடுக்க முடியாதவர்களாக வகைப்படுத்தப்படுகிறார்கள்.விவாகரத்து வழக்குகளில், பெற்றோர் விவாகரத்து செய்தாலும், இல்லாவிட்டாலும் 18 வயதிற்கு கீழிருக்கும் குழந்தை எந்த பெற்றோரிடம், அல்லது உறவினரிடம் ஒப்படைக்கப்பட வேண்டுமென  நீதி மன்றம் தீர்மானிக்கிறது.

## குழந்தை பாதுகாப்பு
யுனிசெஃப்பின் கருத்துப்படி, குழந்தைப் பாதுகாப்பு என்பது " கட்டாயப் பால்வினைத் தொழில், கடத்தல், குழந்தைத் தொழிலாளர் மற்றும் பெண் பிறப்புறுப்பைச் சிதைத்தல் / வெட்டுதல் மற்றும் குழந்தைத் திருமணம் போன்ற தீங்கு விளைவிக்கும் பாரம்பரிய நடைமுறைகள் உட்பட - குழந்தைகளுக்கு எதிரான வன்முறை, சுரண்டல் மற்றும் துஷ்பிரயோகத்தைத் தடுப்பது" என்பதைக் குறிக்கிறது.  குழந்தைகளின் உரிமைகளுக்கான உடன்படிக்கை குழந்தைகளின் அடிப்படை உரிமைகளைப் பாதுகாக்கிறது.

## மேற்கோள்கள்


பகுப்பு:குழந்தைப் பருவம்
பகுப்பு:இளையோர்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
அரியானாவில் இந்தியப் பொதுத் தேர்தல், 2009

அரியானாவில் 10 இடங்களுக்கான  இந்திய பொதுத் தேர்தல், 2009 ல்  நடந்தது.

## தேர்ந்தெடுக்கப்பட்ட நாடாளுமன்ற  உறுப்பினர் பட்டியல்

## சான்றுகள்
https://www.oneindia.com/elections-2014/loksabha-elections-2014/results-2009/haryana.html

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியானாவில் இந்தியப் பொதுத் தேர்தல்கள்
இந்திய மகளிர் தேசிய கூட்டமைப்பு

**இந்திய மாதர் தேசிய சம்மேளனம்** (*National Federation of Indian Women*) என்பது ஒரு பெண்கள் அமைப்பு ஆகும். இந்த அமைப்பு இந்திய பொதுவுடைமைக் கட்சியின் மகளிர் பிரிவின் அமைப்பாகும். இவ்வமைப்பு 1954 ஆம் ஆண்டில்  அருணா ஆசஃப் அலி உட்பட மகிலா அட்மா ரக்சா சமிதி போன்ற பல தலைவர்களால் நிறுவப்பட்டது.

## குறிப்புகள்


பகுப்பு:1954 நிகழ்வுகள்
பகுப்பு:பெண்களின் உரிமைகள்
செலுக்கியர்-மெளரியர் போர்

கிமு 305-ஆம் ஆண்டில் மௌரியப் பேரரசராக சந்திரகுப்த மெளரியர் ஆட்சி செய்யும் போது, செலுக்கியப் பேரரசை ஆட்சி செய்த முதலாம் செலுக்கஸ்ஸ் நிக்கேட்டரோடு புரிந்த போர் செலுக்கியர்-மெளரியர் போர் ஆகும்.

போரின் இறுதியில் கிரேக்க செலுக்கியர்களுக்கு சந்திரகுப்த மௌரியர், உயர்ந்த மதிப்புகளையுடைய 500 யானைகளை பரிசாக கொடுத்தார்.   அதற்குப்பதில் மரியாதையாக கிரேக்க செலுக்கியப் பேரரசின் சிந்து நதி பாயும் சிந்து, பஞ்சாப், காந்தாரம், காபூல் பிரதேசங்கள் மௌரியப் பேரரசுக்கு விட்டுக் கொடுக்கப்பட்டது.

## மேற்கோள்கள்


## மேலும் படிக்க
* Seleucid-Mauryan War

பகுப்பு:இந்தியப் போர்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:மௌரியப் பேரரசு
பகுப்பு:கிரேக்க வரலாறு
எஸ். வி. கிருஷ்ணமூர்த்தி ராவ்

**எஸ். வி. கிருஷ்ணமூர்த்தி ராவ்** (*S. V. Krishnamoorthy Rao*, நவம்பர் 15, 1902 - 18 நவம்பர் 1968) இந்திய தேசிய காங்கிரசின் அரசியல்வாதியாக இருந்தார். 1952 முதல் 1962 வரையிலான இந்திய நாடாளுமன்றத்தின் மேல் சபையில் உறுப்பினராக இருந்தார். அவர் ராஜ்ய சபாவின் பிரதித் தலைவராகவும் இருந்தார். அவர் மக்களவை நாடாளுமன்றத்தில் லோக் சபாவில் ஷிமோகா, மைசூர் மாநிலத்தில் தேர்ந்தெடுக்கப்பட்டார். 1962 முதல் 1967 வரை மக்களவை துணைத் தலைவராக இருந்தார்

## மேற்கோள்கள்:

பகுப்பு:1902 பிறப்புகள்
பகுப்பு:1968 இறப்புகள்
பகுப்பு:இந்திய அரசியல்வாதிகள்
பகுப்பு:3வது மக்களவை உறுப்பினர்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:சிவமொக்கா மாவட்ட மக்கள்
பகுப்பு:மாநிலங்களவைத் துணைத் தலைவர்கள்
டியட்டிரியா சாக்கார்லிஸ்

கரும்பு சாகுபடி (தியாரிரியா சாகர்லலிஸ்) என்பது கிராமிபிடே குடும்பத்தின் ஒரு இலை. இது கரீபியன், மத்திய அமெரிக்காவிற்கும், தென் அமெரிக்காவின் தென் பகுதியான வட அர்ஜெண்டினாவிற்கும் வெப்பமான பகுதிகளில் உள்ளது. இது 1855 ஆம் ஆண்டில் லூசியானாவில் அறிமுகப்படுத்தப்பட்டது, மேலும் பிற வளைகுடா கடலோர மாநிலங்களுக்கு பரவியது.
ஆண்களுக்கு 18-28 மிமீ மற்றும் 27-39 மிமீ.
கரும்பு, அரிசி, சோர்கம் மற்றும் சூடாகிராஸ் போன்ற கரும்பு மற்றும் பிற பயிர்கள் மீது பூச்சிகளைப் பரிசோதிக்கின்றன. மற்ற உணவுத் தாவரங்களில் சோர்கம் ஹால்பென்ஸ், பஸ்பாலம், பனிக்கம், ஹோல்கஸ் மற்றும் ஆண்ட்ரோபோகன் ஆகியவை அடங்கும்.

File:Diatraea saccharalis female dorsal.jpg|
File:Diatraea saccharalis female ventral.jpg|
File:Diatraea saccharalis male dorsal.jpg|
File:Diatraea saccharalis male ventral.jpg|

பகுப்பு:வேளாண்மை நோய்ப்பூச்சிகள்
கியூ என் எக்ஸ்

கோர்டன் பெல் மற்றும் டேன் டோட்ச் ஆகிய இருவரும் வாட்டர்லு பல்கலைக்கழக மாணவர்கள் இவர்கள் 1980 களில் இயக்கு தளம் பற்றிய ஆய்வில் இருந்தனார் அப்போது நிகழ்நேர இயக்கு தளத்தை உருவாக்கினர். இத்தொழில் நுட்பத்திற்கு வணிக ரீதியான தேவை இருப்பதை உணா;ந்தனர். அதனால் கனடாவில் உள்ள பட்டாரியோ நகரில் குவாண்டம் மென்பொருள் நிருவனத்தை துவங்கினார் 1982-ல் கியூயுனிக்ஸ்-ன் முதல் பதிப்பை வெளியிட்டனார் 1984-ல் அதன் பெயரை கியூ என் எக்ஸ் என்று மாற்றினார் பெயர்ச் சிக்கலின் காரணமாக இம்மாற்றம் ஏற்பட்டது. 

கியூ என் எக்ஸ் வணிக ரீதியான யுனிக்ஸ் போன்ற ஒரு நிகழ் நேர இயக்குத்தளம் இது பெரும்பாலும் பதி கனிணியில் பயன்படுகிறது. 1980 களில் கனடாவில் உருவாக்கப்பட்ட இந்நிறுவனத்தை 2010ம் ஆண்டு அதே கனடாவைச் சார்ந்த பிளாக்பெரி நிறுவனம் வாங்கியது. மைக் முறையில் சிறப்பாக செயல்படும் முதல் இயங்குதளம் கியூ என் எக்ஸ் இந்த இயக்கு தளத்தில் வேலைகள் சிறு சிறு பிரிவுகளாக பிரித்து தனித்தனியாக செயல்படும். ஒரு பகுதி செயல் இழந்தாலும் மற்ற பகுதிகள் செயல்படும். இதுவே இதன் தனி சிறப்பாகும்.

## மேற்கோள்கள்

பகுப்பு:கைபேசி இயங்கு தளங்கள்
செயிண்ட் எலினா சட்டம் 1833

**செயிண்ட் ஹெலினா சட்டம் 1833**(*Saint Helena Act 1833*) அல்லது **இந்திய அரசுச் சட்டம் 1833** (*Government of India Act 1833*) (3 & 4 Will 4 c 85) அல்லது பட்டையச் சட்டம் 1833 என்பது ஐக்கிய இராச்சியத்தின் நாடாளுமன்றத்தின் மூலம் இயற்றப்பட்ட சட்டம் ஆகும்.

இந்த சட்டத்தின் நோக்கம் பிரித்தானிய கிழக்கிந்திய கம்பெனிக்கு வழங்கப்பட்ட அரச சார்பற்ற முற்றுரிமையை நீட்டிப்பை வழங்கியது.  இதுவே 1833 ஆம் ஆண்டின் பட்டயச் சட்டம் ஆகும். இந்த சட்டம் 20 ஆண்டுகளாக சாசனத்தை நீட்டியது. இது பின்வரும் கருத்துக்களை உள்ளடங்கியது: 

*  வங்காள மாகாணத்தின் ஆளுநர், இனி பிரித்தானிய கிழக்கிந்தியாவின்  இந்தியத் தலைமை ஆளுநராக இருப்பார்.  இந்த சட்டத்தின் படி, வில்லியம் பென்டிங்கு பிரபு, பிரித்தானிய இந்தியாவின் முதல் தலைமை ஆளுநர் ஆனார்.
* பம்பாய் மாகாணம் மற்றும் சென்னை மாகாண ஆளுநர்கள் தங்கள் சட்டப்பூர்வ அதிகாரங்களை இழந்தனர். முதல் முறையாக இந்தியத் தலைமை ஆளுநரின் அரசாங்கம் **பிரித்தானிய கிழக்கிந்தியாவின் அரசு** என்றும், அவருக்கு ஆலோசனை வழங்க *இந்திய கழக சபை* அமைக்கப்பட்டது. இந்தியத் தலைமை ஆளுநர் மற்றும் அவரது நிர்வாகக் குழு ஆகியவை பிரித்தானிய கிழக்கிந்தியாவின் முழு சட்டப்பூர்வ அதிகாரங்களையும் வழங்கப்பட்டன.
* பிரித்தானியக் கிழக்கிந்தியக் கம்பெனியின் நடவடிக்கைகள் ஒரு வணிக நிறுவனமாக முடிவடைந்தன. அது முற்றிலும் நிர்வாக அமைப்பாக மாறியது. குறிப்பாக சீனா மற்றும் தூர கிழக்கின் பிற பகுதிகளுடன் வர்த்தகத்தில் அதன் ஏகபோகத்தை இழந்தது.
* இது உள்நாட்டு ஊழியர்களின் தேர்வுக்கான திறந்த போட்டிகளின் ஒரு முறையை அறிமுகப்படுத்த முயன்றது. இருப்பினும் நிறுவனத்தின் நியமனங்கள் நியமனம் செய்வதற்கான சிறப்புரிமைகளை தொடர்ந்து கொண்டிருக்கும் இயக்குநர்களின் கோரிக்கையின் எதிர்ப்பின் பின்னர் இந்த விதி மறுக்கப்பட்டது.
* கிழக்கிந்திய கம்பெனியிலிருந்து செயிண்ட் எலனா தீவு முடியரசின் மாட்சிமைக்கு வழங்கப்பட்டது.
* மதத்தின் காரணமாக இடம், அலுவலகம், வேலைவாய்ப்பு என எந்தவொரு பதவியிலும் பூர்வீக இந்தியர்களிடம் வேறுபாடு காட்டக்கூடாது.

112 வது பிரிவை தவிர, முடியாட்சியில் செயின்ட் எலனாவைக் கொண்டு, சட்டம் 1915 இந்திய அரசால் ரத்து செய்யப்பட்டது.

## மேற்கோள்கள்

பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
பகுப்பு:1833 நிகழ்வுகள்
தர்சார் ஏரி

**தர்சார் ஏரி** (*Tarsar Lake*) என்பது காசுமீர் பள்ளத்தாக்கில் அமைந்துள்ள ஏரியாகும். தார் சார் ஏரி என்ற பெயரும் பயன்படுத்தப்படும் பழக்கத்தில் உள்ளது. இந்தியாவின் சம்மு காசுமீர் மாநிலத்திலுள்ள அனந்தநாக் மாவட்டம், அரு என்ற சுற்றுலாப் பகுதியில் இந்த ஏரி அமைந்துள்ளது. பாதாம் கொட்டை வடிவிலான உற்பத்தித் திறன் குறைந்த அல்பைன் தட்பவெப்ப ஏரி என்று இந்த ஏரி வகைப்படுத்தப்படுகிறது.

## புவியியல்

அருவுக்கு கிழக்கே 20 கி.மீ. தொலைவில் அமைந்துள்ள தார்சார் ஏரியில் கோலக்கோய் மலை ஆதிக்கம் செலுத்துகிறது. டாச்சிகம் தேசியப் பூங்காவுக்கு அருகிலுள்ள மற்றொரு ஏரியான மார்சார் ஏரியையும் தார்சார் ஏரியையும் குறைந்தபட்சம் 4000 மீட்டர் உயரம் கொண்ட ஒரு மலை பிரிக்கிறது . இந்த இரண்டு ஏரிகளையும் ஒன்றாகச் சேர்த்து இரட்டை சகோதரிகள் என்று  குறிப்பிடுவர் . 16 ஆம் நூற்றாண்டை சேர்ந்த காசுமீர் மன்னர் யுசுப் சா சாக் என்பவர் அவரது அன்புக்குரியவருக்காக எழுதிய கவிதையில் இந்த இரட்டை ஏரிகளைப் பற்றி குறிப்பிட்டுள்ளார்.

’’என் காதலியின் இரு கூந்தலை நினைக்கும் போதெல்லாம்,
தர்சார் மற்றும் மார்சரிலிருந்து வரும் நீரோடைகள் போல என் கண்களிலிருந்து கண்ணீர் புறப்பட்டு பெருக்கெடுக்கும்”” }}.

தர்சார் ஏரிக்கு 15 கி.மீ. தூரத்தில் உள்ள லித்தர்வாட் நகரத்தில் பாயும் லிடர் நதியில் தார்சார் ஏரி கலக்கிறது. மலைவாழிடமான பகல்கம் நகருக்கு அருகிலுள்ள அரு கிராமத்திலிருந்து ஏரிக்குச் செல்லும் மலைப்பாதையில் லித்தர்வாட் அமைந்துள்ளது. இதுவோர் பருவகால குடியிருப்புப் பகுதியாகும். மறுபுறம் மார்சர் ஏரியானது தர்சார் ஏரிக்கு  எதிர் திசையில் ஓடி நீரை வெளியேற்றுகிறது 

## தாவரங்கள் மற்றும் விலங்கு வளம்

குளிர்காலத்தின் போது, தர்சார் ஏரி உறைந்து குளிர்ச்சியாகவும், பனிப்பொழிவால் மூடப்பட்டும் காணப்படுகிறது. கோடை காலத்திலும்கூட இங்கு  பனிக்கட்டி மிதக்கிறது. இந்த ஏரியின் பள்ளத்தாக்கு அல்பைன் பூக்களால் சூழப்பட்டிருக்கும். ரோசாவை உள்ளடக்கிய கீயம் என்ற மலரினம், பொட்டென்சில்லா ரோசா இனம், நீல கசகசா, கெண்டியானா என்ற பூக்கும் தாவர பூவினம் போன்றவை பொதுவாக இங்கு காணப்படுகின்றன. வசந்தகாலத்தின் பிற்பகுதியில் எதிசாரம் மலர்கள் ஏரி முழுவதும் சூழ்நது காணப்படுகின்றன.

பட்டைத்தலை வாத்து, எறும்புண்ணிக் கழுகு உயரப்பறக்கும் சவ்சு எனப்படும் காக்கை இனம், இமயமலையைச் சேர்ந்த பொன்னாங் கழுகு, சின்னமான் மரக்குருவிகள், கருப்புச்சின்னான் உள்ளிட்ட புலம்பெயர்ந்த பறவைகளின்  இனப்பெருக்க காலனிகள் கோடை காலங்களில் இங்கு காணப்படுகின்றன.

தர்சார் மற்றும் இதற்கு அருகிலுள்ள டச்சிங்கம் தேசிய பூங்கா ஆகியவற்றில்  காசுமீர் மான், இபெக்சு வகை காட்டாடுகள், நீண்ட வால் மர்மோட் அணில்கள் ,  கத்தூரி மான், பனிச்சிறுத்தை, இமயமலை பழுப்பு கரடி போன்ற விலங்கினங்கள் காணப்படுகின்றன.

## அணுகும் முறை

கோடையில் சூன் மாதம் முதல் செப்டம்பர் மாதம் நடுப்பகுதிவரையில் மட்டுமே தர்சார் ஏரியை  அணுகவியலும். குளிர்காலத்தில் அதிகப் பனிப்பொழிவு காரணமாக மலைப்பாதைகள் மூடப்படுகின்றன. சிறீநகரில் இருந்து 102 கி.மீ தொலைவிலுள்ள  சாலை வழியாக அனந்தநாக் மற்றும் பகல்கம் வழியாக அரு மலையேற்ற முகாமை சென்றடையலாம்.

ஏரிக்குச் செல்லும் மலைபாதையின் பாதி தூரமான இரண்டு நாள் பயணத்தில் லித்தர்வாட்டின் ஆல்பைன் பசும்புல் நிலம் இருக்கிறது. பெரும்பாலான மலையேற்றப் பயணிகளுக்கு இவ்விடம் அடிப்படை முகாமாக விளங்குகிறது.  இதே பயணவழியில் ஒருவரால் ஏரிக்குச் சென்று பார்த்துவிட்டு அன்றைய தினத்திலேயே அடிப்படை முகாமிற்கு வந்துவிட முடியும்.

## மேற்கோள்கள்

பகுப்பு:சம்மு காசுமீர் ஏரிகள்
சிரிப்புடா

**சிரிப்புடா** என்ற நிகழ்ச்சியானது 29 ஆகத்து 2016 அன்று விஜய் தொலைக்காட்சியில் தொடங்கப்பட்ட ஒரு நிகழ்ச்சியாகும் இந்நிகழ்ச்சியானது ஒரு நகைச்சுவை நிகழ்ச்சியாகும்.    இந்த நிகழ்ச்சியை வழிநடத்துபவர்கள் ஈரோடு மகேசு மற்றும் பாலாஜி ஆவர்.  இந்நிகழ்ச்சியில் புதியபடத்தில் நடித்து  வருபவா்களை அழைத்து அவர்கள் முன்னால் நகைச்சுவை நடிப்பில் மகிழ்விக்கிறாா்கள்.

### தொகுப்பாளா்கள்
* ஈரோடு மகேஷ்
* பாலாஜி

## மேற்கோள்கள்

## இவற்றைப் பார்க்க
* விஜய் தொலைக்காட்சி நிகழ்ச்சிகளின் பட்டியல்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குழல் கால்கள்

**குழல்கால்கள்** *(Tube feet)* ( நுட்பமாக, **கால்நீட்சிகள்**)  என்பன முட்தோலிகளின் வாய்ப்புறச் செயலுறு குழல் வடிவ நீட்சிகளாகும், இது உடுமீனின் கைகளாகவோ, கடல்மூரைகளின், மணலூரிகளின், கடல்வெள்ளரிகளின்  அடிப்புற நீட்சியாகவோ  அமைகின்றன;  இவை இறகுமீன்களில்  தனிநீட்சிக்களாக உணவூட்டத்துக்கு மட்டும் பயன்படுகின்றன.  இவை நீர்குழலைப்பின் பகுதிகளாக உள்ளன.

## கட்டமைப்பும் செயல்பாடும்
குழல் கால்கள் நீந்தவும் உணவூட்டம் பெறவும் மூச்சுயிர்க்கவும் பயன்படுகின்றன.  உடுமீன்களில் குழல்கால்கள் கைக் காடிகளின் நெடுக அமைக்கப்பட்டுள்ளனளிவை நீரியல் அழுத்தத்தால் இயங்குகிறன. அவை மேர்பரப்புகலில் இணைந்து தம் நடுப்பகுதி ஊடாக உணவை வாய்க்குக் கொண்டு செல்கின்றன. தலைகீழாக கவிழ்ந்த உடுமீன் ஒருகையை மேலே தூக்கி  திண்பொருளின்புறப்பரப்பில் தொற்றிக்கொண்டு மேலே நெம்பி எழும்பும். குழல்கால்கள் இவ்வகையான வேறுபட்ட விலங்குகள் வ்கடல் தரையில் ஒட்டிக்கொள்ளவும் மெல்ல இயங்கவும் உதவுகின்றன. 

ஒவ்வொரு குழல்காலிலும் பிதுக்கப்பை, கால்நுனி என இருபகுதிகள் உள்ளன. பிதுக்கப்பை என்பது விலங்குடலின் நீர்நிரம்பிய பையாகும். இதில் வட்டத் தசைகளும் நெடுக்குவாட்டத் தசைகளும் உள்ளன. கால்நுனி  உடலின் குழல் வடிவ நீட்சிக் கட்டமைப்பாகும்.  இதில் நெடுக்கு வாட்டத் தசைகள் மட்டுமே உள்ளன. பிதுக்கப்பை தசை சுருங்கும்போது, அதில் இருந்து நீர்  கால்நுனிக்குள் பிதுக்கப்படுகிறது. இதனால் கால்நுணி நீளும். கால்நுணிசூழ் தசைகள் சுருங்கும்போது, அவை நீரைப் பிதுக்கப்பைக்குள் மீளச் செலுத்துகின்றன.அப்போது கால்நுனி சுருங்கும். கால்நுனிகள் அடிப்பகுதியில் இணைய வேதிம ஒட்டுபொருளைப் பயன்படுத்துகின்றன( உறிஞ்சலை அன்று). 

## மேற்கோள்கள்

பகுப்பு: துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:முட்தோலிகள்
ஓம் பர்வதம்

**ஓம் பர்வதம்** (Om Parvat) இந்தியாவின் உத்தராகண்ட் மாநிலத்தில் இந்திய-நேபாள எல்லையில் அமைந்த பிதௌரகட் மாவட்டத்தின் வடகிழக்கில் இமயமலையில் அமைந்துள்ளது. இதனருகில் ஆதி கைலாசம் உள்ளது.

இந்தியாவிற்கும், நேபாளத்திற்கும் இடையே இந்தியா-நேபாள எல்லையில் உள்ள ஓம் பர்வதம் இந்தியப் பகுதில் "ஓம்"  வடிவம் தெரியுமாறும், நேபாளத்தில் மலையின் பின்புறம் தெரியுமாறும் அமைந்துள்ளது.
இமயமலைத் தொடரில் 6191 மீ உயரத்தில் அமைந்துள்ள மலையாக ஓம் பர்வதம் அமைந்துள்ளது. இந்த மலைக்கு லிட்டில் கைலாஷ், ஆதி கைலாஷ், பாபா கைலாஷ் மற்றும் ஜோங்லிங்கோங் சிகரம் என்ற பெயர்களும் உண்டு. 'ஓம்' (OM) அல்லது 'அம்' (AUM) என்ற வடிவத்தில் பனி படர்ந்திருக்கும் இந்த மலை இந்து, பௌத்தம் மற்றும் சமண மதங்களுக்கு மிகவும் முக்கியமான இடமாக கருதப்படுகிறது.

## புனித நிலை
இம்மலையிலுள்ள பனிப்படிவு வடிவம் இந்துக்களால் புனிதமாகக் கருதப்படும் ஓம் (ॐ) என்ற வடிவத்தை ஒத்திருக்கிறது. அதன் தோற்றம் திபெத்தில் உள்ள கயிலை மலையை ஒத்திருக்கிறது.  ஓம் பர்வத்தின் அருகில் இந்துக்களுக்குப் புனிதமான பார்வதி ஏரி மற்றும் ஜோலிங்க்கோங் ஏரிகள் அமைந்துள்ளன.

## சான்றுகள்

பகுப்பு:பிதௌரகட் மாவட்டம்
பகுப்பு:இந்து யாத்திரைத் தலங்கள்
பகுப்பு:இந்திய மலைகள்‎

பகுப்பு:உத்தராகண்டத்திலுள்ள மலைகள்
பகுப்பு:இமயமலைத் தொடர்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மார்க் திரோடன்

**மார்க் திரோடன்** (*Mark Trodden*) (பிறப்பு 1968) ஒரு கோட்பாட்டு அண்டவியல் மற்றும் துகள் இயற்பியலாளர் ஆவார். இவர் லாங்க்பெர்கின் பேராசிரியராகவும், பென்சில்வேனியா பல்கலைக்கழகத்தில் துகள் அண்டவியல் மையத்தின் இணை இயக்குநராகவும் உள்ளார். திரோடன் தன்னை ஒரு "துகள் அண்டவியல்" என்று விவரித்துக் கொள்கிறார்.

## கல்வி மற்றும் தொழில்
திரோடன் கேம்பிரிச்சுப் பல்கலைக்கழகத்தில் இளநிலைப் பட்டம் (கணிதம்) மற்றும் கணிதத்தில் மேம்பட்ட படிப்புக்கான சான்றிதழ் (பகுதி III) ஆகிய இரண்டையும் பெற்றார். பின்னர் கேம்பிரிச்சுப் பல்கலைக்கழகத்தில் இளங்கலை பட்டதாரிகளை ஆய்வு செய்து மேற்பார்வையிட்டார். 1992 இல், திரோடன் தனது முனைவர் பட்ட ஆராய்ச்சியில் சேர்வதற்காக அமெரிக்கா சென்றார். அங்கு பிரௌன் பல்கலைக்கழகத்தில் 1995இல் முனைவர் பட்டம் பெற்றார். பட்டம் பெற்ற பிறகு மாசாச்சூசெட்சு தொழில்நுட்பக் கழகத்தில் இரண்டு வருடங்களும், *கேஸ் வெஸ்டர்ன் ரிசர்வ்* பல்கலைக்கழகத்தில் இரண்டு வருடங்களும் ஆராய்ச்சி உதவியாளராகப் பணியாற்றினார். 2000 முதல் 2009 வரை, திரோடன் சைராகுஸ் பல்கலைக்கழகத்தில்   ஆசிரிய உறுப்பினராகவும், 2005 முதல் 2009 வரை முன்னாள் மாணவர் பேராசிரியராகவும் இருந்தார்.

## ஆராய்ச்சி
குவாண்டம் புலக்கோட்பாடுகள், பொது சார்புக் கோட்பாடு மற்றும் சூப்பர்ஸ்ட்ரிங் கோட்பாடுகளின் அண்டவியல் தாக்கங்கள் மார்க் திரோடனின் முக்கிய ஆராய்ச்சி பகுதிகள் ஆகும். இவர், சீன் கரோல் என்பவருடன், சாதாரண களக் கோட்பாடுகளில் இடவியல் குறைபாடுகளின் புதிய வகுப்பை அறிமுகப்படுத்தினார். கோட்பாட்டு ஆய்வுகள் மற்றும் ஆரம்பகால பிரபஞ்சத்தைப் புரிந்துகொள்வதில் இவரது பணி அறிவியல் சமூகத்தால் பரவலாக மேற்கோள் காட்டப்பட்டு நம்பப்படுகிறது.

## மேற்கோள்கள்

## வெளி இணைப்புகள்
*Mark Trodden's personal website
*Mark Trodden's papers in the INSPIRE-HEP database
*Videos (with mp3s available) of discussions on physics/cosmology with Trodden on Bloggingheads.tv

பகுப்பு:கோட்பாட்டு இயற்பியலாளர்கள்
பகுப்பு:வாழும் மக்கள்
பகுப்பு:1968 பிறப்புகள்
பகுப்பு:பிரித்தானிய அண்டவியலாளர்கள்
பகுப்பு:அண்டவியலாளர்கள்
பகுப்பு:ஆங்கிலேய இயற்பியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கெல்லி டோரன்

கெல்லி ஜே. டோரன் (நவம்பர் 22, 1957 பிறந்தார்) மின்னசோட்டா தொழிலதிபர் ஆவார். அவர் மினசோட்டா ஜனநாயக-விவசாயி-தொழிற் கட்சி உறுப்பினராக ஆளுநராக நியமிக்கப்பட்டார், ஆனால் 2006 மார்ச் மாதம் தனது முயற்சியை முடித்தார், பிரச்சாரம் அவரது குடும்பத்திற்கு மிகவும் கடினம் என்று கூறிவிட்டார்.

## சுயசரிதை
டொரன், மினசோட்டாவில் உள்ள துளுத்தில் பிறந்தார், நான்கு குழந்தைகளில் இளையவர் ஆவார். மினசோட்டா பல்கலைக்கழகத்தின் பட்டதாரி, 1982 ஆம் ஆண்டில் மினசோட்டா பல்கலைக்கழகத்தில் கார்ல்சன் ஸ்கூல் ஆஃப் மேனேஜ்மென்டில் இருந்து ஒரு எம்பிஏப் பட்டம் பெற்றார். டோரன் வங்கியின் ஒன்பது ஆண்டுகளுக்கு வணிக வங்கியாளராக இருந்தார். 2006 தேர்தலில் தனது வேட்பு மனுவை அறிவிப்பதற்கு முன்னதாக, டாரன் எடினாவின் ராபர்ட் மூர் கம்பெனி தலைவர், கட்டுமான மற்றும் மேம்பாட்டு நிறுவனமாக இருந்தார். இந்த நிறுவனம் இரட்டை நகரங்களுள் 3,000,000 சதுர அடி (300,000 சதுர மீட்டர்) சில்லறை விற்பனை நிலையத்தை உருவாக்கியுள்ளது.

டோரான் மினசோட்டாவின் ஆளுநருக்கு 2006 ஆம் ஆண்டில் தோல்வி கண்டார், இது ஒரு சார்பு வணிக மையமாக செயல்பட்டது. ஆரம்பத்தில் அவர் அமெரிக்கா செனட்டிற்காக இயங்குவதாக அறிவித்தார், ஆனால் பின்னர் அவர் கவர்னர் அலுவலகத்தில் தனது காட்சிகளை அமைத்தார். குடியரசுக் கட்சிக்காரர்களுக்கு நன்கொடை அளித்த அவரது வரலாறு இனம், மற்றும் தனது சொந்த பிரச்சாரத்திற்கு $ 1.85 மில்லியனை நன்கொடையாக வழங்கிய போதிலும், மார்ச் 2006 இல் டோரன் கைவிடப்பட்டது.

டோரன் டெவலன், டோரன் கட்டடம், மற்றும் டோரன் மேனேஜ்மென்ட் ஆகியவை மூன்று டாங்க்களை கொண்ட டோரன் நிறுவனங்களைத் தேர்ந்தெடுத்ததில் இருந்து டோரன் நிறுவப்பட்டது. புறநகர் வணிக மையங்களுக்கு மேலதிகமாக, அவரது நிறுவனம் உயர்ந்த மாணவர் வீட்டை உருவாக்கியுள்ளது, சந்தையில் வேறு எவரையும் விட வாடகை விகிதங்கள் 10 சதவிகிதம் அதிகமாக உள்ளன. சிட்னி ஹால் மற்றும் மினசோட்டா டின்கைடோம் வளாகம் மற்றும் 412 லோஃப்ட்ஸ், தி எட்ஜ் ஆன் ஓக், தி கோல் மற்றும் மிக சமீபத்தில், தி பிரிட்ஜஸ் ஆகியவற்றின் புதுப்பித்தல் உட்பட, மினசோட்டா பல்கலைக்கழக வளாக பகுதியின் பல பண்புகளை டோரன் உருவாக்கினார். அதன் திட்டங்களுக்கு யூனியன் அல்லாத தொழிலாளர் பணியிடங்களை துணைநிறுத்துவதற்காக 2012 ஆம் ஆண்டில் நிறுவனம் உள்ளூர் தீவின் கீழ் வந்தது. டோரனின் அலுவலகங்களிலும், மினியாபோலிஸ் சிட்டி ஹாலுக்கு வெளியிலும் 2012 நவம்பர் மாதம் தொடங்கி நிறுவனத்தின் தொழிலாளர் நடைமுறைகளை எதிர்த்து பிக்சர்ஸ் குளிர்காலம் முழுவதும் தொடர்ந்தது.

டோரனுக்கு ஆறு குழந்தைகள் இருக்கின்றனர்: முன்னாள் மனைவி மரியா, கிராமர் "தி பாஸ்" டோரன் மற்றும் ஈவன் ஆகியோருடன் முன்னாள் மனைவி ஜியானெட், அலி, அவரது மகள், முன்னாள் மனைவி மரியா, மாக் மற்றும் எலே ஆகியோருடன் அவரது சகோதரி படிப்பினைகள், அவரது மனைவியின் குழந்தைகள், கான்னி.

## குறிப்புகள்

## வெளி இணைப்புகள்
* Doran Companies Website
* MPR: Campaign 2006 Kelly Doran

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:அமெரிக்கத் தொழிலதிபர்கள்
ரிச்சர்ட் மாசா

**ரிச்சர்டு மாசா** (*Richard Mazza*, 4 செப்டம்பர் 1939 – 25 மே 2024) ஒரு அமெரிக்க வணிகர் மற்றும் வெர்மான்ட் பகுதியைச் சார்ந்த அரசியல்வாதி ஆவார். இவர் மக்களாட்சிக் கட்சியைச் சேர்ந்தவர். இவர் வெர்மான்ட் செனட்டினன் உறுப்பினராக 1985 முதல் பணியாற்றி உள்ளார். இவரே இந்த அவையின் மிக நீண்ட கால உறுப்பினர் ஆவார்.

## வாழ்க்கை வரலாறு
மாசா 1939 ஆம் ஆண்டு செப்டம்பர் 4 ஆம் நாள் பிறந்தார். இவர் வாழ்நாள் முழுவதும் கோல்செஸ்டரில் வாழ்ந்தவர் ஆவார். இவர் கோல்செஸ்டரின் பொதுப்பள்ளியில் தனது கல்வியைப் பெற்றார். வினூஸ்கி உயர்நிலைக் கல்விக்கூடத்தில் பட்ம் பெற்றார்.

மாசா கோல்செஸ்டரில் ஒரு அங்காடியின் உரிமையாளராகவும், விற்பனையாளராகவும் இருந்தார். இவர் சாம்ப்ளெய்ன் பள்ளத்தாக்கின் இயக்குநர்கள் குழுவில் உறுப்பினராகவும் மூத்த குடிமக்களுக்கான வீட்டு வசதித்திட்டத்தின் தலைவராகவும் இருந்தார். இவர் வெர்மான்ட்டில் பிரதிநிதிகளின் சபையில் 1973 முதல் 1977 முடிய சட்டசபைக் குழுவின் உறுப்பினராகவும், போக்குவரத்துக் குழுவின் உறுப்பினராகவும் பணியாற்றியுள்ளார்.

1984 ஆம் ஆண்டில், மாசா வெர்மான்ட் செனட்டிற்குத் தேர்ந்தெடுக்கப்பட்டார், மேலும் அவர் 1985 இல் தனது இடத்தைப் பிடித்ததில் இருந்து தொடர்ந்து பணியாற்றினார். 1991 ஆம் ஆண்டு முதல் இவர் போக்குவரத்துக் குழுவில் தலைவராக பதவி வகித்து வருகிறார். 1991 ஆம் ஆண்டு முதல் இவர் நிறுவனங்களின் குழுவில் துணைத் தலைவராகவும் பணியாற்றியுள்ளார்.

மாசா சட்டமன்றத்தின் கூட்டுப் போக்குவரத்து மேற்பார்வைக் குழுவில் உறுப்பினராக இருந்துள்தோடு, தலைவராகவும் இருந்துள்ளார். 1997 முதல் இவர் செனட்டின் கமிட்டிகளில் மூன்றாவது உறுப்பினராக இருந்து வருகிறார். குழுக்களுக்கான குழுவானது வெர்மான்ட்டின் லெப்டினன்ட் கவர்னர், வெர்மான்ட் செனட்டின் தலைவர் மற்றும் முழு செனட்டால் தேர்ந்தெடுக்கப்பட்ட மூன்றாவது உறுப்பினர் ஆகியோரை உள்ளடக்கியது. குழுக்களுக்கான குழுவானது குழுவின் பணிகளைச் செய்வதோடு தலைவர்கள், துணைத் தலைவர்கள் மற்றும் குழுவின் எழுத்தர்களை நியமிக்கிறது.

## மேற்கோள்கள்

பகுப்பு:1939 பிறப்புகள்
பகுப்பு:2024 இறப்புகள்
பகுப்பு:அமெரிக்க அரசியல்வாதிகள்